Luonnos 10.12.2018  
 
 Ympäristöministeriön asetus 
rakennusten jätevesilaitteistoihin tarkoitettujen 
vesilukkojen tyyppihyväksynnästä 
 
 
Ympäristöministeriön päätöksen mukaisesti säädetään eräiden rakennustuotteiden tuote-
hyväksynnästä annetun lain (954/2012) 6 §:n 3 momentin, 9 §:n 2 momentin ja 10 §:n 3 
momentin nojalla: 
 
 
1 § 
Asetuksen soveltamisala 
Tämä asetus koskee rakennuksen ja kiinteistöllä sijaitsevien jätevesilaitteistoihin tarkoitettu-
jen vesilukkojen tyyppihyväksynnän edellyttämiä vaatimuksia. Tämä asetus kattaa allasvesilu-
kot, joilla viemäröidään altaat sekä viemäriputkistoon asennettavat erilliset vesilukot. Tämän 
asetuksen piiriin ei kuulu viemärikalusteen rakenteellisena osana kuuluvat vesilukot. Tämä ase-
tus kattaa vesilukot, joiden viemäriliitosputken nimelliskoko on enintään DN/OD 50. 
 
 
2 § 
Vaatimustenmukaisuuden osoittaminen 
Tyyppihyväksynnällä voidaan osoittaa, että vesilukot täyttävät niitä koskevat maankäyttö- ja 
rakennuslain (132/1999), sellaisena kuin se on laissa (958/2012) 117 c §:ssä ja sen nojalla sää-
detyt olennaiset tekniset vaatimukset. 
 
 
3 § 
Rakenne ja ulkonäkö 
Akkreditoidun testauslaboratorion on tarkastettava vesilukon ulko- ja sisäpinnat silmämääräi-
sesti ilman suurennosta.  
Vesilukosta on tarkastettava asennettavuus, puhdistusta varten irrotettavaksi tarkoitettujen 
osien irrotus ja uudelleenasennus. Samalla on tarkastettava vesilukon asennus- ja huolto-ohjeet. 
 
 
4 § 
Mitat 
Akkreditoidun testauslaboratorion on tarkastettava vesilukon mitat. Mittojen on vastattava val-
mistajan ilmoittamia mittoja.  
 
 
 
    
  
 
2 
 5 § 
Sulkeva syvyys 
Akkreditoidun testauslaboratorion on mitattava vesilukon sulkeva syvyys.  
 
 
6 § 
Materiaalit ja lämpötilankestävyys 
Akkreditoidun testauslaboratorion on tarkastettava valmistajan toimittamat materiaalitiedot. 
Vesilukon lämpötilankestävyys on testattava taulukon kaksi mukaisella lämpötilanvaihtelu-
kokeella. Kokeessa vesilukko ei saa vuotaa eikä vaurioitua. Kokeen jälkeen vesilukon on täy-
tettävä ilmatiiviysvaatimus. 
 
Taulukko 2. Vesilukon lämpötilanvaihtelukoe. 
 Lämpötilanvaihtelukokeen jakso 1) Veden lämpötila  
°C 
Lämpimän veden virtaama (0,5±0,05) l/s, (60±2) s   93±2 
Tauko (60±2) s   - 
Kylmän veden virtaama (0,5±0,05) l/s, (60±2) s   15±10 
Tauko (60±2) s   - 
1)  Jaksoja (pituus 4 min) toistetaan 1 500 kertaa , kestoaika 100 h   
 
 
7 § 
Tiiviys 
Akkreditoidun testauslaboratorion on testattava vesilukon tiiveys. Vesilukolle tehtävät tiiviys-
kokeet ja koevaatimukset on esitetty taulukossa kolme. 
 
Taulukko 3. Vesilukon tiiviyskokeet, koeparametrit ja vaatimukset. 
 Tiiviyskoe  Paine Koeaika Vaatimus 
 Ilmatiiviys 1) 400 Pa 15 min ≥ 360 Pa 
 Pohjaventtiilin vesitiiviys  120 mmvp2) 1 h Vuoto ≤ 1 l/h 
 Vesilukko-kokoonpanon vesitiiviys  10 kPa 5 min Tiivis 
1)   Vesilukon veden ja huoneilman lämpötilat saavat poiketa toisistaan enintään ±2°C. 
2) mmvp: mm vesipatsasta  
 
 
 
 
 
    
  
 
3 
 8 § 
Virtaama  
Akkreditoidun testauslaboratorion on mitattava vesilukon virtaama pohjaventtiileineen vesi-
lukon virtaamatestausaltaassa. Testattaessa on vedenpinnan korkeus altaassa (120±2) millimet-
riä lukuun ottamatta kylpyammeiden vesilukkoa, joille vedenpinnan korkeus on (300±2) milli-
metriä. Ylivuotovirtaamaa testattaessa vedenpinnan korkeus on (30±2) millimetriä ylivuotoau-
kon keskilinjan yläpuolella lukuun ottamatta kylpyammeiden ja suihkualtaiden vesilukkoja, 
joille vedenpinnan korkeus on (60±2) millimetriä. 
Jos vesilukon poistoputki on tarkoitettu lattialiitäntää varten, poistoputki on liitettävä kul-
mayhteellä samankokoiseen, toisesta päästä avoimeen vaakaviemäriputkeen, pituus 0,5 metriä. 
Tämä putki on sijoitettava niin, että putken ja vesilukon vedenpinnan välinen korkeusero on 0,5 
metriä. 
Jos vesilukossa on pesukoneliitäntämahdollisuus, vesivirta on mitattava altaasta myös saman-
aikaisesti pesukoneliitännän vesivirralla 0,6 litraa sekunnissa. Lisäksi on tarkastettava pelkäs-
tään pesukoneliitännän vesivirralla, pääseekö vesi nousemaan altaaseen avoimen pohjaventtiilin 
kautta. 
 
 
9 § 
Merkintä 
Akkreditoidun testauslaboratorion on tarkastettava vesilukon merkinnät. 
 
 
10 § 
Tyyppitestaus 
Akkreditoidun testauslaboratorion on tyyppitestattava vesilukko tyyppihyväksyntää varten 
liitteen yksi taulukossa 1.1 esitetyn testauslaajuuden mukaisesti. 
Tyyppitestausta varten valmistajan on toimitettava näytteiden lisäksi tuotepiirustukset, mate-
riaalitiedot ja -todistukset sekä asennus- ja huolto-ohjeet. 
 
 
11 § 
Tyyppihyväksyntään liittyvä laadunvalvonta 
Laadunvalvonnan varmentajan on varmennettava, että vesilukot ovat tyyppihyväksynnän vaa-
timusten mukaisia ja täyttävät lisäksi tyyppihyväksyntää koskevassa päätöksessä asetetut ehdot.  
Laadunvalvonnan varmentajan on tehtävä tuotannon alkutarkastus, tuotannon sisäisen laadun-
valvonnan jatkuva valvonta sekä pistokoenäytteiden valinta tuotteista ja testaus liitteen yksi tau-
lukon 1.2 mukaisin testein kerran vuodessa tai useammin, jos tuotteet eivät täytä tyyppihyväk-
synnän vaatimuksia. Pistokoenäytteiden testauslaajuus esitetään liitteen yksi taulukossa 1.2.  
Valmistajan suorittaman tuotannon sisäisen laadunvalvonnan on katettava vähintään liitteessä 
kaksi esitetyt tarkastukset ja testaukset. 
 
 
    
  
 
4 
 12 § 
Voimaantulo 
Tämä asetus tulee voimaan päivänä kuuta 20. 
 
Helsingissä  päivänä  kuuta 20 
 
 
Asunto-, energia- ja ympäristöministeri 
 
 
 
Erityisasiantuntija 
 
 
 
 
 
 
 
 
 
 
 
 
 
 
    
  
 
5 
 Liite 1 
 
 
Vesilukon tyyppitestaus ja laadunvalvonnan varmentamisessa                          
käytettävät testaukset         
 
Taulukko 1.1. Vesilukon tyyppikokeissa testattavat ominaisuudet ja näytteiden lukumäärä. 
Testattava ominaisuus Testattavat näytteet 
 
Rakenne ja ulkonäkö 3 näytettä  
Mitat 1 näyte 
Vesilukon sulkeva syvyys 1 näyte 
Materiaalit ja lämpötilan kestävyys 1 näyte 
Tiiviys 
 Ilmatiiviys: 3 näytettä 
Vesitiiviys: 1 näyte 
Virtaama 1 näyte 
 
 
 
Taulukko 1.2. Vesilukon laadunvalvonnan varmentamisessa testattavat ominaisuudet ja vähimmäisnäytteenottotaajuus. 
Testattava ominaisuus Vähimmäisnäytteenottotaajuus 
Rakenne ja ulkonäkö 3 näytettä / tuote / vuosi   
Mitat 1 näyte / tuote / vuosi  
Tiiviys 
 Ilmatiiviys: 3 näytettä / tuote / vuosi 
Vesitiiviys: 1 näyte / tuote / vuosi 
Merkintä 3 näytettä / tuote / vuosi 
 
 
 
 
 
 
 
 
 
 
 
 
 
 
 
 
 
 
 
 
 
 
 
    
  
 
6 
 Liite 2 
Valmistajan sisäisen laadunvalvonnan testaukset   
 
 
Taulukko 2.1. Vesilukkojen sisäisen laadunvalvonnan tarkastukset ja testaukset sekä niiden vähimmäistaajuus. 
Testattava ominaisuus Testauslaajuus 
 
Rakenne ja ulkonäkö Kaikki tuotteet  
Mitat Valmistuserän alussa ja  pistokokein vähintään kerran viikossa 
Materiaalit Valmistajan raaka-ainetodistus / toimituserä 
Ilmatiiviys Valmistuserän alussa ja pistokokein vähintään kerran viikossa 
Merkintä Pistokokein jatkuvasti